สวัสดีค่ะ เจอก้อนใต้หนังคิ้วข้างซ้ายขยับได้เล็กน้อยค่ะ เวลากดจะรู้สึกเจ็บๆปวดๆนิดหน่อยค่ะ ก่อนจะมีก้อนประมาณ3เดือนก่อนคิดว่าตัวเองเป็นสิวค่ะเวลาผ่านมารู้สึกว่าก้อนโตขึ้นด้วยค่ะ อันตรายไหมค่ะ
สวัสดีค่ะ ก้อนบริเวณใต้หนังคิ้วดังกล่าวมา อาจจะเกิดจาก ก้อนจากรูขุมขนอุดตันและมีอาการอักเสบ หากติดเชื้อซ้ำซ้อนร่วมด้วย อาจลักษณะคล้ายตุ่มฝี มีหนองให้เห็น สาเหตุอื่นๆเช่น ก้อนจากชั้นไขมัน การอักเสบของเนื้อเยื่อใต้ชั้นผิวหนัง การถูกแมลงกัด ผื่นผิวหนังอักเสบจากภูมิแพ้หรือการแพ้สัมผัส เป็นต้นดังนั้นมีสาเหตุที่ยังเป็นไปได้หลายอย่างค่ะ หากก้อนเป็นมาถึง 3 เดือนแล้ว ไม่ยุบไป โตเร็วขึ้น อาจเป็นกลุ่มก้อนเนื้อของชั้นไขมันหรือชั้นใต้ผิวหนังที่ควรพบแพทย์เพื่อตรวจร่างกายให้แน่ชัด หากลักษณะก้อนไม่สามารถบอกได้ชัดเจนจากการตรวจร่างกาย อาจต้องมีการตัดชิ้นเนื้อส่งตรวจร่วมด้วยเบื้องต้นไม่ไปบีบหรือแกะเกาบริเวณที่เป็นบ่อยๆ ใช้น้ำเปล่าสะอาดล้างภายนอกเท่านั้น ถ้าปวดมาก กินยาแก้ปวดเพื่อบรรเทาอาการได้